47. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ, ΓΕΩΡΓΙΑΣ ΚΑΙ  ΕΜΠΟΡΙΟΥ  Αριθ.220021/150 της 12/25 Ιαν. 1979 (ΦΕΚ  Β΄ 65) Περί όρων και διατυπώσεων εξαγωγής οίνων στην Ακτή IVOIRE κατά τις διατάξεις του άρθρ. 18 του Νόμ. 396/1976 «περί οινολογικών κατεργασιών και εμπορίας των οίνων». Έχοντες υπόψη: 1.Τις διατάξεις του άρθρ. 18 του Νόμ. 396/1976 «περί οινολογικών κατεργασιών και εμπορίας των οίνων». 2.Τις 2495/3.11.78 και 2557/14.11.78 αιτήσεις της Α.Ε. TΡΑΝΣΤΕΚΟΜ, καθώς και τα ED/FR/9093/27.10.78 και ED/FR/9206/8.11.78 έγγραφα της πρεσβείας της Ακτής του IVOIRE στη Γαλλία. 3.Τις ειδικές συνθήκες εισαγωγής οίνων από το Κρατικό Μονοπωλειακό οίκο DISTRIPAC της Ακτής του IVOIRE, αποφασίζουμε: 1.Οίνοι, χρώματος ροζέ, προοριζόμενοι για εξαγωγή στην Ακτή του IVOIRE και εισαγόμενοι στη Χώρα αυτή από τον Κρατικό Μονοπωλειακό οίκο DISTRIPAC, επιτρέπεται να παρασκευάζονται με ανάμειξη ερυθρών, ερυθρωπών και λευκών ελληνικών οίνων μεταξύ τους. Οι οίνοι που χρησιμοποιούνται για ανάμειξη πρέπει να πληρούν την ελληνική αμπελοοινική νομοθεσία. 2.Οι οίνοι που παρασκευάζονται σύμφωνα με την παρ. 1 αυτής της αποφάσεως, εξάγονται, χωρίς καμμιά τοπωνυμική ένδειξη, προς τη Χώρα για την οποία έχουν παρασκευασθεί. Σε περίπτωση που δεν εξαχθούν χαρακτηρίζονται ως βιομηχανικοί οίνοι του εδάφ. β της παρ. 2 άρθρ. 5 του Νόμ. 396/1976 και εξάγονται επίσης στην αλλοδαπή ή διατίθενται για παραγωγή οινικού οινοπνεύματος ή για παραγωγή όξους. 3.Για την παρασκευή των οίνων της παρ. 1 της αποφάσεώς μας αυτής θα ακολουθείται η διαδικασία που προβλέπεται από τις παρ. 3 και 4 της 451448/5537/1.2.78 αποφάσεώς μας. Η απόφαση αυτή, της οποίας η ισχύς αρχίζει από 24.11.1978, να δημοσιευθεί στην Εφημερίδα της Κυβερνήσεως. 